Amalfi
Store norske leksikon,Geografi,Verdens geografi,Europa,Italias geografi
Amalfi er en by i det sørlige Italia. Den ligger i regionen Campania, ved Salernobukta. Byen har omtrent 5000 innbyggere (2011).
Byen er kjent som et populært turistmål, med blant annet en domkirke fra 1200-tallet med berømt kampanile. I området er det betydelig produksjon av sitroner. Amalfi er et erkebispesete. Amalfi hadde sin storhetstid i perioden 800–1100 med skipsfart og handel på Levanten, og var selvstendig republikk med opptil 70 000 innbyggere.I et klosterhotell i byen vises det rom hvor Ibsen skrev Et dukkehjem. Les mer i Store norske leksikon Italia Italias geografi Campania